
Gradsko  vijeće
KLASA: 944-09/26-01/2
URBROJ: 2186-9-02-26-12
Lepoglava,  12.10. 2026.

Temeljem odredbe članaka 189. i 218. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 31. Odluke o uvjetima, načinu i postupku upravljanja nekretninama u vlasništvu Grada Lepoglave („Službeni vjesnik Varaždinske županije“ broj 10/16), članka 22. Statuta Grada Lepoglave („Službeni vjesnik Varaždinske županije“ broj 64/20, 18/21 i 104/25) i članka 17. Poslovnika Gradskog vijeća Grada Lepoglave („Službeni vjesnik Varaždinske županije“ broj 18/21), Gradsko vijeće Grada Lepoglave na 11. sjednici održanoj 12.10.2026. godine, donosi

O D L U K U
o osnivanju prava nepravilne služnosti 

Članak 1.
Utvrđuje se da je Grad Lepoglava, Antuna Mihanovića 12, Lepoglava, OIB: 79368224789, vlasnik čkbr. 2775/4 TRG KRALJA TOMISLAVA PARKIRALIŠTE ukupne površine 2241 m², upisane u ZK ul.br. 11743 k.o. Lepoglava kao i da je za čkbr. 2767/1 POLJE ULICA 77m², upisane u ZK ul.br. 8420 k.o. Lepoglava u zemljišnoj knjizi navedeno da predstavlja javno dobro.

Članak 2.
Osniva se nepravilna služnost u korist ovlaštenika prava služnosti trgovačkog društva Infrastruktura d.o.o., Koprivnička 17 C, Ludbreg, OIB: 16596435244, 
1. na čkbr. 2775/4 TRG KRALJA TOMISLAVA PARKIRALIŠTE ukupne površine 2241 m², upisane u ZK ul.br. 11743 k.o. Lepoglava:
· radi postave telekomunikacijskog kabineta POP Lepoglava čiji je temelj  dimenzije 4,1m x 2,4m, uz postavu dizelskog agregata na temelj površine 2,0m x 1,0m te uvodni zdenac dimenzije 1,0m x 1,0m, 
· radi iskopa javne površine dimenzije 0,15m x 82,0m,
2. na čkbr. 2767/1 POLJE ULICA 77m², upisane u ZK ul.br. 8420 k.o. Lepoglava:
· radi iskopa javne površine dimenzije 0,15m x 13,0m,
u skladu s Tehničkim rješenjem za postavu telekomunikacijskog kabineta i iskop javne površine oznake TD 21_05_2026_LE_01 od 21.05.2026. godine kojeg je izradio Marko Njegovec, bacc.ing.el.


Članak 3.
Za osnivanje prava nepravilne služnosti iz članka 2. ove Odluke utvrđuje se jednokratna naknada u iznosu od 333,00 EUR (slovima: tristotridesettrieura), sukladno Procjembenom elaboratu izračuna naknade radi ostvarivanja prava služnosti izrađenog od strane društva za gradnju i promet nekretnina TRI PROJEKT d.o.o. broj 166/2026 od rujna 2026. godine, na koji je zaprimljeno pozitivno mišljenje Procjeniteljskog povjerenstva Varaždinske županije (KLASA: 364-02/26-01/80, URBROJ: 286-10/4-26-7).
Trošak izrade Procjembenog elaborata u iznosu od 625,00 EUR snosi Grad Lepoglava.

Članak 4.
Pravo služnosti u svrhu izgradnje, polaganja, korištenja i održavanja predmetne EKI osniva se za razdoblje dok je predmetna EKI iz članka 2. ovog Ugovora u funkciji, odnosno dok postoji potreba za njezinim korištenjem i svrha zbog koje je pravo služnosti osnovano prema ovlašteniku služnosti.


Članak 5.
Međusobna prava i obveze Grada Lepoglave i ovlaštenika prava služnosti  trgovačkog društva Infrastruktura d.o.o., Koprivnička 17 C, Ludbreg, OIB: 16596435244, urediti će se Ugovorom o osnivanju prava služnosti na zemljištu, koji je prilog i čini sastavni dio ove Odluke.

Daje se ovlast gradonačelniku Grada Lepoglave za sklapanje Ugovora o osnivanju prava nepravilne služnosti iz prethodnog stavka ovog članka.
Članak 6.
Ova Odluka će se objaviti u Službenom vjesniku Varaždinske županije te stupa na snagu danom objave.

